# Fremtidigt driftsbudget Vordingborg Kommunes havne

Nedenstående budget angiver årligt driftsbudget for kommunens havne for 2023-2026, baseret på anbefalinger i havnestrategiplanen.

En del af de øgede indtægter forudsætter engangsinvestering fx i dieselstandere, autocamperpladser, udstyr til ombygning af havnebåd til at varetage oprensning i havnebassiner, skiltning til fælles identitet samt øget information på havnene.

|  |  |  |  |  |  |
| --- | --- | --- | --- | --- | --- |
|  | **Budget 2023** | **Budget 2024** | **Budget 2025** | **Budget 2026** | **Beskrivelse** |
| **Havnedrift** | 3.767.393 | 3.807.393 | 3.807.394 | 3.807.394 | Bygninger og arealer, havnebåd, køretøjer, betalingssystem, varekøb mv. |
| **Mindre vedligehold af havneanlæg** | 54.372 | 306.445 | 306.445 | 306.445 | Mindre løbende vedligehold |
| **Drift og administration (Havneteam)** | 5.393.647 | 5.107.768 | 5.107.768 | 5.107.768 | Personaleudgifter, IT, kommunikation, Grundtilskud til Havnens Venner mv. |
| **Bådpladser og autocampere**  | -9.493.110 | -9.493.110 | -9.493.110 | -9.493.110 | Faste pladser, gæstesejlere, autocampere, slæbesteder mv. |
| **I alt** | **-277.697** | **-271.503** | **-271.502** | **-271.502** | Samlede udgifter - indtægter |
| **Afstemning\*** | 0 | 0 | 0 | 0 | Balance |

\* I budgetrammen for 2023 er i dag en ubalance på 280.000 kr. For at få budget i balance, skal der være et overskud på knap 278.000 kr.
Nettoindtægter angivet som negativ værdi (-), nettoudgifter er angivet som positiv værdi

Udover ovenstående udgifter til drift bør der afsættes 1 mio. kr. årligt til løbende oprensning af sejlrender og indsejlingsløb. Udgifter til oprensning bør ideelt set være en del af den løbende drift, men kan pt. ikke afholdes inden for de indtægter bådpladser kan generere. Ved manglende løbende oprensning vil vi over sigt miste indtægter, da de større både ikke kan gå ind.

I havnestrategien anbefaler administrationen på baggrund af rådgivers generaleftersynsrapport en 6 års investeringsplan til at indhente opsparet efterslæb på vedligeholdelse af havnene på 40-80 mio. kr. (eller mere) samt at den årlige anlægsramme på 3 mio. kr. til havnerenovering, justeres op med 2 mio. kr. i form af enten en driftsbevilling eller anlægsbevilling. Alternativt bør driftsbudgettet justeres på, så de løbende mindre vedligeholdelsesopgaver kan varetages inden for driftsbudgettet).

Historisk har puljen til havnerenovering ikke kunne dække de omkostninger, der er med til at vedligeholde havneanlæggene, hvorfor helt nødvendige udgifter for at holde havnene kørende er blevet afholdt fra driften. Derfor er driftsbudgettet år efter år blevet overskredet.